Teleselskabet 3 runder halvanden million kunder

I årevis har teleselskabet 3 arbejdet målrettet efter at runde 1,5 millioner kunder. En vækst på 16.000 nye kunder i det første kvartal af 2022 betyder, at det mål nu er nået. Helt præcis har 3 nu 1.506.000 mobilabonnenter og er dermed i fuld gang med at blive Danmarks andetstørste teleselskab.

Faktisk er teleselskabet 3 det eneste af de fire teleselskaber herhjemme, der har haft konstant fremgang på kundefronten, hvert kvartal tre år i streg.

– Ambitionen om 1,5 mio. kunder har vi arbejdet målrettet efter i årevis, og vi er nu lykkedes på trods af svære udfordringer som pandemien og det marked, vi opererer i, siger Morten Christiansen, Regional CEO i 3 Group og CEO for 3 Danmark.

Antal kunder hos teleselskabet 3 per kvartal (grafik: iNPUT)

3 er først ude med kvartalsregnskab, så hvordan Telia, Telenor og TDC har klaret sig, ved vi endnu ikke. Men ved udgangen af 2021 havde Telenor, der er det andetstørste teleselskab herhjemme, 1,64 mio. kunder – altså bare 140.000 kunder mere end 3 nu har.

Udfordringen er, at Telenor nærmest konsekvent har tabt kunder de seneste mange kvartaler. Er den udvikling fortsat, kan 3 være noget tættere på dem nu.

TDC er fortsat urørlig i toppen med 2,8 mio. kunder, mens Telia ligger nederst med 1,36 mio. kunder (baseret på tal fra udgangen af 2021).

Teleselskabet 3 runder halvanden million kunder